खातून ने कहा “इस मामले को मैं ऐसे नहीं छोडूंगी, इसके लिए मुझे आईओए के सामने आत्महत्या ही क्यों न करनी पड़े।” आपको बता दें कि ग्लासगो में हुए राष्ट्रमंडल खेलों में खातून ने लाइटवेट में कास्य पदक जीता था। खातून अकेली ऐसी पैरा एथलीट हैं जिन्होंने अभीतक इस कैटेगरी में मेडल जीता है। खातून ने कहा “मुझे इससे गहरा दुख पहुंचा है। पिछले चार सालों से मैं इन खेलों का इंतजार कर रही थी। मैंने इनके लिए बहुत मेहनत की है और अब मुझे समझ नहीं आ रहा कि मैं प्रैक्टिस करूं या इस मामले से निपटु। मैं बहुत तनाव में हूं।” राष्ट्रमंडल खेलों की सूची में अपना नाम दर्ज कराने के लिए खातून ने पैरालम्पिक कमेटी को पत्र लिखा था।